open-index/open-wikipedia-markdown huggingface dataset:
Bjørn Selander

**Bjørn Selander** (født 28. januar 1988 i Hudson i Wisconsin) er en norsk-amerikansk syklist. I 2009 fikk han kontrakt med U23-laget *Trek-Livestrong*. Før 2010-sesongen gikk han ett trinn opp, og fikk en toårskontrakt med ProTour-laget Team RadioShack. I 2012-sesongen syklet han for Team Spidertech.

Han har tidligere drevet med BMX og sykkelcross, og ble i 2007 amerikansk U23-mester i sykkelcross. Han er sønn av Dag Selander.

## Referanser


## Eksterne lenker
* 
*
Isabella

**Isabella** er en opprinnelig italiensk form av kvinnenavnet *[[Isabel]]*, som har usikker opprinnelse og betydning. *Izabela* er en utbredt polsk form av navnet.

## Utbredelse
*Isabella* er kjent brukt i Sverige fra 1564, og har vært mest populært fra 1980-tallet.

*Isabella* har vært et populært navn i USA fra rundt 2000-årene.

Navnet *Isabella* har vært vanlig i Norge fra 2000-årene og hadde en popularitetstopp med 0,4 % i 2013.

|}

## Navnedag
*Isabella* har navnedag i flere land, oftest 22. februar, men har ikke noen norsk navnedag.

## Kjente personer med navnet
Personene i listen er ordnet kronologisk etter fødselsår.
* Isabella Valancy Crawford (1850–1887), kanadisk dikter
* Isabella Rossellini (f. 1952), svensk-italiensk skuespiller
* Isabella Martinsen, norsk værmelder
*Isabela Merced, amerikansk sanger og skuespiller

## Referanser


## Eksterne lenker
*
Sipalki

**Sipalki**, **Sipalkido** eller **Si Pal Ki** er en mindre kjent koreansk kampkunst som trolig har sine røtter fra over 4300 år gammel mongolsk krigføring. Kampkunstens prinsipp går ut på å uskadeliggjøre fienden kjappest mulig ved å bruke minimalt med energi. Bakgrunnen til dette er overlevelse. Si (10) Pal (8) Ki (teknikker) betyr "De 18 teknikker", av disse er 15 med våpen og 3 uten. Dagens trening fokuserer mest på teknikkene uten våpen og selvforsvar.

## Historie
For over 4000 år siden reiste to store mongolske stammer i to forskjellige retninger i Asia. Den ene reiste nordover og den andre reiste mot sør.

En av disse stammene (kalt «Ural Altai»), okkuperte en halvøy som i dag er kjent som Korea. Denne krigerske stammen hadde meg seg forskjellige kampteknikker som innholdt flere teknikker med og uten våpen. Disse teknikkene ble grunnlaget for Sipalki.

Inntil år 1552 besto Sipalki av 56 teknikker. I det samme året bestemte den koreanske keiseren at teknikkene skulle begrenses til 18, derav navnet Sipalki. Som betyr de 18 teknikker. Det opprinnelige navnet var «Soo Baek Gi» eller «Sib Fal Gi». Navnet ble endret på 70-tallet etter at Grandmaster Soo Nam Yoo flyttet fra Korea til Argentina. Det ble endret til uttalemåten, Grandmaster Yoo gjorde dette fordi både argentinsk media og utøvere hadde problemer med å stave det riktig.

I 1908 ble Korea invadert av Japan, da ble alle former for kampsport/kanpkunst forbudt inntil 1945. Det ble også forbudt i tidsrommet 1950-53, da Nord-Korea var i krig mot Sør-Korea. Dermed ble kampteknikkene bevart hemmelig. De ble trent i familiedynastier, fra far til sønn i flere generasjoner. Da kampsport ble tillat igjen var det en familie som hadde klart å bevare de 18 teknikker, dette var Yoo-familien.

På tidlig 70-tallet flyttet nåværende Grandmaster Soo Nam Yoo til Argentina, han startet treninger der og det ble veldig raskt populært. I dag er Sipalki størst i Sør-Amerika og Korea.

Sipalki kom til Norge på 90-tallet med Master Hugo Garcia (6-dan), som er en av Soo Nam Yoo sine elever. I Norge i dag er det en klubb i Oslo og en i Krogstadelva (i nærheten av Drammen).

## Eksterne lenker
* Sipalki Norges nettside 
* Artikkel om sipalki
Ronaldsway

**Ronaldsway** (mansk: *Roonysvaie*) er et område i den sørlige delen av øya Man mellom landsbyen Ballasalla og byen Castletown. Den ligger rundt 11 km sør for hovedstaden Douglas. Der er her øyas hovedflyplass ligger som også heter Ronaldsway, selv om den i dagligtale kalles for kun «The Airport», flyplassen. Det historiske navnet for flyplassen under den andre verdenskrig var «RAF Ronaldsway». Rundt flyplassen ligger industrivekstanlegg og to hotell. 

Ronaldsway er også stedet for slaget ved Ronaldsway i 1275 som førte til Man havnet under Skottland da den manske-norrøne hærstyrken tapte for skotske soldater. Da flyplassen i 1936 arbeidet med en utvidelse, oppdaget man en massegrav som man antar er levningene etter soldatene som døde i slaget i 1275.

Ronaldsway er en av tolv værstasjoner som rapporterer til BBCs værvarslingstjeneste for skipstrafikk.

Ved forespørsel stopper Mans damptogjernbane på stasjonen Ronaldsway ved elven Silverburn.

## Se også
* Mans flyplass
Mans flyplass

**Mans flyplass**, engelsk *Isle of Man Airport*, også kalt *Ronaldsway Airport*, (IATA: ** IOM **, ICAO: ** EGNS**) er hovedflyplassen på øya Man i Irskesjøen. Den ligger sør på øya rundt 11 km sørvest for hovedstaden Douglas, og mellom landsbyen Ballasalla og byen Castletown. 

Flyplassen har faste ruter til Storbritannia, Irland og Kanaløyene. Den ble første gang opprettet i 1929 med passasjertjeneste til Storbritannia i 1933, operert av flyselskapet Blackpool and West Coast Air Services (senere West Coast Air Services). Det ble ytterligere flyreiser med Aer Lingus og Railway Air Services, men i 1937 ble de fleste operasjoner sammenslått under Isle of Man Air Services.

## Den andre verdenskrig

Under den andre verdenskrig tok det britiske flyvåpenet, Royal Air Force, kontroll over flyplassen og den ble da kjent som «RAF Ronaldsway». Den ble en av de få flyplasser som fortsatte med sivil flyvninger i løpet av hele krigen.

Flyplassen benyttet av No 1 GDGS (*Ground Defence and Gunnery School*) som opererte fly av typen Westland Wallace. RAF fortsatte her fram til 1943 da flyplassen ble overgitt til admiralitet som en treningsleir for flåtens flyvåpen. Som en marineflyplass ble den nå hetende «RNAS Ronaldsway» og ble tatt ut av virksomhet i tolv måneder for å gjennomføre en omfattende ombygging. Sommeren 1944 hadde flyplassen blitt utviklet fra én landingsstripe med gress med noen få hangarer til en flyplass med fire landingsstriper og en infrastruktur som håndterte tre treningsskvadroner som benyttet Fairey Barracuda torpedobombefly. Flyplassen ble da omdøpt til «HMS Urley» (mansk for ørn). Dens viktigste rolle var å være en arbeidsstasjon for torpedoer og var stasjon for flyskvadronene 710, 713 og 747 fram til freden i 1945.

## Etter krigen

Etter krigen ble flyplassen omformet til utelukkende en sivil flyplass, men forble admiralitets eiendom inntil den ble solgt til Mans regjering for 200 000 pund i 1949, noe som var et stykke under de utgifter på 1 million pund som den britiske regjering hadde benyttet på oppgraderingen, foruten de 105 000 pund som admiralitet hadde betalt i 1943.

I 1998 begynte et prosjekt for å forbedre fasilitetene for passasjerene og i mars 2000 ble nye utvidelser fullført med restaurantvirksomhet, og nye område for reisende. Nye utvidelser ble fullført i 2007. I forbindelse med denne oppgraderingen av 2000 ble den ikoniske skulpturen «Three Legs of Mann» som står foran terminalinngangen avduket.

Et eget flymuseum, Manx Military and Aviation Museum, ligger rett ved flyplassen og har utstillinger og informasjon om luftfartens historie på Man.

## Destinasjoner

## Referanser


## Eksterne lenker
*
Sønner av Norge (album)

***Sønner av Norge*** er The Kids' andre og siste studioplate. Albumet ble utgitt i 1981 og solgte ikke så bra som *[[Norske jenter]]* gjorde.

## Sporliste

# «Sexy» (Ingebrigtsen/Flakne)
# «Rock'n'roll radio» (Flakne)
# «Tre små ord» (Ingebrigtsen/Flakne)
# «Tannlegeskrekk» (Ingebrigtsen/Samstad)
# «Populær» (Ingebrigtsen/Flakne)
# «Sønner av Norge» (Ingebrigtsen/Flakne)
# «Tenåring» (Flakne)
# «Skoletrøtt» (Ingebrigtsen)
# «Tårer» (Ingebrigtsen/Flakne)
# «Stål i ben og armer» (Ingebrigtsen/Flakne)

## Medvirkende
### The Kids
*Dag Ingebrigtsen – vokalist, låtskriver
*Torstein Flakne – gitarist, kor, låtskriver
*Arild Samstad – keyboard, orgel, piano, kor, låtskriver
*Ragnar Vigdal – trommeslager, kor 
*Svein Morten Lunde – bassist, kor
### Andre
* Reidar Holtskog - illustrasjon, design
* Eirik Wangberg - produsent
* Peter Dahl - mastering
Uenoidae

* Thremmatinae
* Uenoinae

**Uenoidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i.

## Utseende
Ganske store, brunspraglete vårfluer. De ligner overflatisk på Limnephilidae. Bakvingene er temmelig smale og røykfargede. Larvene er trinne, med myk, pølseaktig kropp, men harde ryggplater på det tre thorax-leddene. De kan kjennes på at de har en T-formet plate på undersiden av hodet, og på at mesonotum (den andre ryggplaten) er innskåret i forkant (se http://www.epa.gov/bioiweb1/html/caddisflies_uenoidae.html). De lager hus av småsteiner.

## Levevis
Larvene lever i rennende vann, for det meste i relativt høytliggende, kalde bekker og elver. Disse artene kan ha store masseklekkinger og er derfor interessante for fluefiskere.

## Utbredelse
Familien er mest artsrik i Øst-Asia og Nord-Amerika, men dety forekommer også noen arter i Sør-Europa og Nord-Afrika.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Limnephiloidea
******* Familien Uenoidae Iwata, 1927
******** Underfamilien Thremmatinae Martynov, 1935
********* Slekten *[[Neophylax]]* McLachlan, 1871 – Nord-Amerika og Øst-Asia
********* Slekten *[[Oligophlebodes]]* Ulmer, 1905 – Nord-Amerika
********* Slekten *[[Thremma]]* McLachlan, 1876 – i Europa:
********** *[[Thremma anonalum]]* McLachlan, 1876
********** *[[Thremma gallicum]]* McLachlan, 1880
********** *[[Thremma sardoum]]* Costa, 1884
********** *[[Thremma tellae]]* González, 1978
******** Underfamilien Uenoinae Iwata, 1927
********* Slekten *[[Farula]]* Milne, 1936
********* Slekten *[[Neothremma]]* Dodds & Hisaw, 1925
********* Slekten *[[Sericostriata]]* Wiggins, Weaver & Unzicker, 1985
********* Slekten *[[Uenoa]]* Iwata, 1927

## Kilder
* Biological Indicators of Watershed Health - Uenoidae familie-omtale, med bilder av larver.
* Fauna Europaea, utbredelsesdatabase over europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
* Bildegalleri over nordamerikanske arter
* Bildegalleri over nordamerikanske arter
Ada Finskud

**Ada Marie Finskud** (født 22. januar 1989) er en norsk tidligere fotballspiller som spilte for Røa.

## Karriere
Finskud kommer fra Brårud i Nes kommune i Akershus. Der begynte hun i seksårsalderen å spille fotball for Fenstad FK. Etter hvert byttet hun lag til FUVO da hun begynte på ungdomsskolen, og hun spilte over sin aldersklasse der. Det var imidlertid i Borgen at hun ble oppdaget. Finskud gikk fra J19-laget, på tross av at hun var 15, til seniorlaget. Hun begynte også på Norges Toppidrettsgymnas i Kongsvinger. I Borgen var hun med på å få Kløfta-laget opp til andredivisjon i 2006. Året etter møtte Borgen Røa i cupen i 2007. Finskud scoret kampens andre mål og utliknet for Borgen minuttet etter at Røa tok ledelsen. Kampen endte 1-4, men siden den tid hospiterte Finskud hos Røa.

Finskud ble som en av flere unge spillere med på førstelaget til Røa våren 2008. Både i 2008- og 2009-sesongen har hun hatt både vellykkede innhopp og gode kamper fra start. Finskud scoret sitt første mål for Røa (og dermed sitt første toppseriemål) borte mot Fløya i 2008. Etter avsluttet sesong 2009 hadde Finskud scoret syv toppseriemål på to sesonger med relativt beskjeden spilletid. 

Dette forandret seg noe i 2010, da Finskud ble mer brukt etter at Røa hadde mistet flere spillere. Finskud var fortsatt ofte innbytter, men hun var innpå i 25 av 33 kamper. Finskud markerte seg også i cupfinalen, da hun scoret det første av Røas syv mål mot Trondheims-Ørn ved å stupheade inn en hodepasning fra Stine Andreassen. Finskud hadde også flere andre kvalifiserte angrep i cupfinalen, og var med på oppbygningen av 2-0 (lurte offsidefellen til Ørn) og 3-0 (tredje sist på ballen i et svært hurtig angrep).

Finskud ble skadet i sesongoppkjøringen til 2011-sesongen, og var skadet hele sesongen. I 2012-sesongen har Finskud begynt å komme tilbake, men fått lite spilletid.

## Referanser

Viktig å gi noe tilbake - dynamitegirls.no 23. oktober 2012, hentet 23. oktober 2012. Dersom annet ikke står, er informasjon hentet herfra.

## Eksterne lenker
*
Sylke Otto

**Sylke Otto** (født 7. juli 1969 i Chemnitz), tysk aker som deltok i de olympiske vinterleker  1992 i Albertville og 2002 i Salt Lake City og 2006 i Torino.

Otto ble olympisk mester i aking under vinter-OL 2002 i Salt Lake City. Hun vant akekonkurransen ener for damer foran sine landsmenn Barbara Niedernhuber og Silke Kraushaar.

Fire år senere, under vinter-OL 2006 i Torino vant hun en ny gullmedalje i ener for damer. Det ble en ny trippeltriumf for Tyskland, med sølv til Silke Kraushaar og Tatjana Hüfner vant bronsemedaljen.
 
Otto ble verdensmester i aking seks ganger, fire i ener og to i mixed. 2000 i St. Moritz og 2001 i Calgary i ener, 2003 i Sigulda og 2005 i Park City i både ener og mixed.

## OL-medaljer
* 2002  Salt Lake City -  **Gull** i aking, ener damer  Tyskland 
* 2006  Torino -  **Gull** i aking, ener damer  Tyskland

## Referanser


## Eksterne lenker
*
Christian Astrup

**Christian Astrup** (født 31. desember 1909, død 30. mai 1983) var en norsk politiker (Nasjonal Samling), «fylkesmann» i Bergen og Hordaland 1941–44 og fungerende sosialminister fra 8. oktober 1944 til 8. mai 1945. Som sosialminister innførte han loven om barnetrygd i Norge i desember 1944.

Astrup var utdannet cand. oecon. Han sluttet seg i 1935 til Nasjonal Samling, der han markerte seg som tilhenger av en sosialradikal politikk. Astrup var NS' propagandaleder i Hedmark fra høsten 1940 til våren 1941, fylkesfører i Sunnmøre fra sommeren til høsten 1941, fylkesfører i Bergen, samt «fylkesmann» i Bergen og Hordaland fra høsten 1941 til 1. juni 1944. *[[Reichskommissar]]* i Bergen, Heinrich Christen, likte først Astrup, men endret syn og beskrev ham i sin dagbok 27. november 1941 som «en liten fanatiker».

Astrup var riksfullmektig for Nasjonal Arbeidsinnsats fra 1. juni 1944 og fungerende statsråd og sjef for Sosialdepartementet fra oktober 1944.

Han var gift med Else Johanne Marie Prytz, datter til Frederik Prytz som var finansminister i Quislings regjering.

Astrup var passasjer i ulykkesbilen da minister Gulbrand Lunde og hans frue druknet da bilen skled utfor ferjelemmen på Våge (mellom Åndalsnes og Ålesund) 26. oktober 1942. Astrup kom seg i land og ble berget.

Ved rettsoppgjøret etter krigen ble han i 1948 dømt til 8 år tvangsarbeid.

## Referanser


## Litteratur
* Gunnar D. Hatlehol: «Tvangsstyringen av arbeidslivet under hakekorset 1940–1945. Diktat og kollaborasjon» i *Arbeiderhistorie. Årbok for arbeiderbevegelsens arkiv og bibliotek 2018*, Universitetsforlaget (2018) ISSN 0801-7778

## Eksterne lenker
* 
*
Anatolij Bukrejev

**Anatolij Nikolajevitsj Bukrejev** (russisk: Анато́лий Никола́евич Букре́ев) (født 16. januar 1958 i Korkino i Tsjeljabinsk oblast i RSFSR i Sovjetunionen, død 25. desember 1997 under nedstigning fra Annapurna i Nepal) var en russisk fjellklatrer. 

Han besteg ti av verdens 14 fjell over 8&nbsp;000 meter uten tilførsel av kunstig oksygen.

I 1996 var han fjellfører for en av ekspedisjonene til Mount Everest som ble overrasket av uvær på fjellet, der åtte mennesker mistet livet. Bukrejev har en sentral rolle i Jon Krakauers beretning om hendelsene det dramatiske døgnet 10.-11. mai, i boken *Into Thin Air* (*I tynn luft*). 

Vinteren 1997 omkom Bukrejev i et snøstred under nedstigning fra Annapurna i Nepal.  Bokrejevs ledsagerske, Linda Wylie, redigerte hans memoarer og publiserte dem i 2002 under tittelen *Above the Clouds: The Diaries of a High-Altitude Mountaineer*.
## Referanser
Clay Ives

**James «Clay» Ives** (født 5. september 1972 i Bancroft, Ontario i Canada), amerikansk aker som deltok i de olympiske vinterleker 1994 i Lillehammer, 1998 i Nagano og 2002 i Salt Lake City.

Ives vant en olympisk bronsemedalje i aking under vinter-OL 2002 i Salt Lake City. Sammen med Chris Thorpe kom han på tredjeplass i toer for menn, bak Patric Leitner /Alexander Resch fra Tyskland og Mark Grimmette / Brian Martin fra USA.

## OL-medaljer
* 2002  Salt Lake City -  Bronse i aking, toer menn  USA

## Referanser


## Eksterne lenker
*
Patric Leitner

**Patric Leitner** (født 23. februar 1977 i Berchtesgaden), tysk aker som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Leitner ble olympisk mester i aking under vinter-OL 2002 i Salt Lake City. Sammen med Alexander Resch vant han akekonkurransen toer for menn foran Mark Grimmette / Brian Martin og Chris Thorpe og Clay Ives begge parene fra USA. 
 
Leitner ble verdensmester i aking åtte ganger, fire i toer og fire i mixed. 1999 i Königssee og 2000 i St. Moritz i toer, 2001 i Calgary og 2003 i Sigulda i mixed, 2004 i Nagano og 2007 i Innsbruck i både toer og mixed.

## OL-medaljer
* 2002  Salt Lake City -  **Gull** i aking, toer menn  Tyskland 
* 2010  Vancouver -  **Bronse** i aking, toer menn  Tyskland

## Referanser


## Eksterne lenker
*
Makomanai Open Stadium

**Makomanai Open Stadium** (tidligere Makomanai Skating Centre) er en kunstisbane for hurtigløp på skøyter i Sapporo, Japan. Anlegget ble bygd for de olympiske vinterlekene i 1972, og var arena for åpningsseremonien i tillegg til skøyteøvelsene.

Til OL hadde anlegget en kapasitet på rundt 50 000 tilskuere, hvorav 16 000 var sitteplasser. Skøyteøvelsene samlet tilsammen 200 000 tilskuere fordelt på de åtte konkurransedagene, og da tyskeren Erhard Keller vant 500-meteren, var det hele 40 700 tilskuere på tribunene.

Foruten de olympiske vinterlekene, har Makomani Skating Centre vært arena for de asiatiske vinterlekene to ganger, i 1986 og i 1990.

## Referanser


## Eksterne lenker
* Banens webside (på japansk)
Liste over Guatemalas presidenter

**Liste over [[Guatemala]]s presidenter** siden uavhengigheten i 1839.

## Eksterne lenker
*Guatemala hos rulers.org
Movimiento de Liberación Nacional

**Movimiento de Liberación Nacional** (norsk oversettelse: «Den nasjonale frigjøringsbevegelsen»), forkortet **MLN**, var et høyreorientert politisk parti i Guatemala. Lederskapet var knyttet til antikommunistiske dødsskvadroner under borgerkrigen.

MLN hadde regjeringsmakt i samarbeid med militæret og Partido Institucional Democrática (PID) i store deler av 1970-årene, men brøt samarbeidet med militæret etter deres statskupp i 1982. Etter dette prøvde partiet seg med valgteknisk samarbeid med PID og Partido de Avanzada Nacional ved valgene til Kongressen i henholdsvis 1985 og 1990, uten å få flere enn 4 mandater. I 1995 fikk MLN ett mandat. MLN brøt sammen etter kongressvalget i 1999, etter å ha fått under 1 % av stemmene og mistet sitt siste mandat.

MLN hadde forbindelser til World Anti-Communist League.

## Litteratur
*
*

## Referanser
House of Shock

**House of Shock** er en årlig attraksjon sentrert rundt halloween, som ble startet av Panteras vokalist, Phillip Anselmo og hans venn Ross Karpelman. Hvert år åpner House of Shock i New Orleans, Louisiana i helgene i oktober, og fire dager i den siste uken av oktober. Attraksjonen er best kjent for de sataniske temaene og intensiteten.

## Historie
House of Shock ble først startet i 1992, som et hjemsøkt hus. I det tredje året leide Anselmo et lagerhus. Det var først ved dette tidspunktet at noen prøvde å få attraksjonen stengt, fordi et av rommene representerte Church of Satan. Bystyret mente at House of Shock ikke egnet seg til å være åpent for allmennheten. Det hele endte med at House of Shock fikk fortsette, og drives nå på et annet sted, i nærheten av der det først startet opp.

## Attraksjonen
Skrekkshowet starter med et pyroteknisk sceneshow med skuespillere. Etter opptredenen blir de besøkende tatt med gjennom en kirkegård og et begravelsesbyrå hvor de levende døde vandrer. Deretter blir de ført inn i likhuset og slakterhuset, hvor de blir flekket med jukseblod. Det siste rommet er også det mest kontroversielle, og representerer Church of Satan. Når man forlater det siste rommet blir man etterfulgt av psykopater med motorsager.

## Dødsfall
Ifølge Karpelman var det en kvinne som var teknisk død i en periode på grunn av en hjertestans, men som ble reddet av leger.

## Church of Satan
Selve rommet som skal representere Church of Satan er ikke basert på en faktisk satanisk kirke, men fungerer snarere som en avbildning av hva en kirke dedikert til Satan *kan* se ut som.

## Eksterne lenker
* House of Shock på HauntWorld.com
*
Kwoh-Ting Li

**Kwoh-Ting Li** (Kinesisk: 李國鼎; pinyin: Lǐ Guódǐng; født 28. januar 1910, død 31. mai 2001) var en kinesisk økonom og politiker som er best kjent som «Det taiwanske økonomimirakelets far» for sitt arbeid på å omforme Taiwans økonomi fra et landbruksbasert system til å gjør Taiwan til et av verdens ledende informasjonprodusenter, og et av verdens sterkeste land innen telekommunikasjonsteknologi. Han grunnla Hsinchu Science Park.

## Biografi
Li ble født i Nanjing i Kina i 1910, og gikk ut av National Central University (endret senere navn til Nanjinguniversitetet i Fastlands-Kina og gjeninnført i Taiwan) i 1930, og University of Cambridge i 1934.

Han holdt flere ledende stillinger innen industri og regjeringen i Republikken Kina om Taiwan, inkludert økonomiminister fra 1965 til 1969, og finansminister fra 1969 til 1976.

Fire professorater på Stanford University er tilegnet Dr Li.

## Referanser


## Eksterne lenker
* Kwoh-Ting Li--Taiwan's Road to Modernization (SINICIA)(Kinesisk)
* "The Father of Scitech & Education" "The Kwoh-Ting Li Memorial Website" (Institute for Information Industry)(Kinesisk)
* K. T. Li Foundation for the Development of Science and Technology(Kinesisk)
Cregneash

**Cregneash** eller **Cregneish** (mansk: *Creneash*) er en fjerntliggende landsby beliggende på Mull Hill sør på øya Man. Cregneash er kjent som et av de siste stedene på Man som lengst opprettholdt mansk kultur og språk. Det var her den norske lingvisten og senere professor i keltiske språk ved Universitetet i Oslo, Carl Marstrander, dokumenterte mansk før språket døde ut.

En årlige mansk festival blir holdt i Cregneash og stedet er også hjem for en flokk med sjeldne Loaghtan-sauer med fire horn. Det meste av landsbyen danner et «levende museum» dedikert til bevaringen av den tradisjonelle manske væremåte og livsstil. En egen utstilling kalt «Cregneash Folk Village» (mansk *Thie Tashtee Theayagh Ashoonagh Creneash*), et landsbymuseum for folkeminne, ble åpnet offisielt allerede i 1938, og viser vanlig dagligliv til en liten tradisjonell landsby på Man på 1800-tallet. Mange av de opprinnelige manske husene har blitt bevart og viser viktoriansk bondeliv og fiskeutstyr som museumsgjenstander. Historisk sett hadde de fleste av hyttene og husene tak av strå, en byggemåte som blir reflektert i mange av husene den dag i dag. Det er også et antall private hjem i landsbyen, men deres ytre omgivelser blir ikke endret på moderne vis for å at det gamle utseendet skal bli bevart.

På samme måte som på irske Blasket fant lingvisten Carl Marstrander et avsidesliggende og nesten isolert landsby på Man med Cregneash. Marstrander gjorde de første nedtegnelser av mansk tale med Harry Kelly, en mansk håndverker, og fikk således dokumentert mansk språk og grammatikk. Det gjorde han på voksruller for at ingen nyanser i uttalen skulle gå tapt. Et resultat av dette arbeidet var at Harry Kellys hus ble bevart ved hjelp av anstrengelsene til William Cubbon, daværende direktør av Manx Museum, og håndverkerens hus ble begynnelsen til å bevare hele landsbyen i det som ble Cregneash Village Folk Museum. I andre etasje av Kellys hus er det et rom som er viet til Carl Marstrander.

Museumet huser en rekke med historisk informasjon og gjenstander mens mange av husene i landsbyen gir muligheten for besøkende å se landlige bondeaktiviteter bli utført av arbeidere som er ansatt ved museet i tradisjonelle klær. Et hus i særdeleshet, Harry Kellys hus, som står midt i landsbyen, er typisk for en tradisjonell landsbybeboers hjem. Her var veving eller strikking en kvinneaktivitet som foregikk i stua, og i verkstedet vil en smed demonstrere en del av redskapene og teknikkene som ble benyttet for å lage en hestesko og andre redskap og verktøy av metall fra rundt 200 år tilbake.

Scener fra filmen *[[Waking Ned]]* fra 1998 ble filmet i og rundt Cregneash, skjønt filmen forsøkte å gi inntrykk at det hele skjedde i en irsk landsby.

## Eksterne lenker
* Isle of Man Guide: Cregneash, bilder og info
* Manx National Heritage: The National Folk Museum at Cregneash, flerspråklig offisiell nettsted
* Flickr: Foto som er merket 'Cregneash' på Flickr
Helsingør gasskraftverk

** Helsingør gasskraftverk ** er et gasskraftverk ved Helsingør på det nordøstlige Sjælland i Danmark. Det har en installert produksjonskapasitet på 57 MW fordelt på 1+1 blokk / turbin. Operatør er DONG Energy (E2).

Anlegget ble utbygd i 1993. Brenselstypen er naturgass. 

## Eksterne lenker
* Industcards – «Gas Turbine and Combined-Cycle Power Plants in Denmark and Finland»
Songs for a Dying World (album)

**Songs for a Dying World** er det tredje albumet fra det tyske bandet End of Green. 

Albumet ble utgitt av Silverdust Records 1. juli 2002.

## Sporliste
# «Motor» – 2:17
# «Only One» – 5:37
# «Death in Veins» – 6:09
# «I Hate» – 11:06
# «Astrobastard» – 4:13
# «Everywhere» – 3:28
# «Godsick» – 3:30
# «Mirror» – 3:50
# «Black No. 1» – 5:31
# «Myra» – 7:40

*Produsert av Ecki Erlenbusch i Subzero Studio, Backnang

## Eksterne lenker
*
Muharram

**Muharram** eller **Muharram ul haram** er den første måneden i den islamske kalenderen. Det er en av de fire hellige månedene i året. Det er ikke ønskelig å være i krig eller delta i stridigheter under Muharram. Konflikter er ofte løst denne måneden.

Den islamske kalender følger månen, og derfor flytter Muharram seg 11–12 dager hvert år i forhold til den gregorianske kalenderen. Månedene starter når en eller flere rettroende muslimer observerer nye månen på himmelen, og derfor kan man ikke akkurat si når en måned vil starte. Muharram har etter 2005 falt på følgende datoer:

* 1427 etter Hijra: 31. januar 2006 &ndash; 1. mars 2006 
* 1428 etter Hijra: 20. januar 2007 &ndash; 18. februar 2007
* 1429 etter Hijra: 10. januar 2008 &ndash; 8. februar 2008
* 1430 etter Hijra: 29. desember 2008 &ndash; 27. januar 2009
* 1431 etter Hijra: 18. desember 2009 &ndash; 16. januar 2010
* 1432 etter Hijra: 7. desember 2010 &ndash; 4. januar 2011
* 1433 etter Hijra: 26. november 2011 &ndash; 25. desember 2011
* 1434 etter Hijra: 15. november 2012 &ndash; 13. desember 2012
* 1435 etter Hijra: 4. november 2013 &ndash; 3. desember 2013
* 1436 etter Hijra: 25. oktober 2014 &ndash; 22. november 2014
* 1437 etter Hijra: 14. oktober 2015 &ndash; 12. november 2015

Den første dagen i Muharram er starten på det nye året i islam. Muharramfestivalen finner sted i løpet av denne måneden, og spesielt sjiamuslimer minnes slaget ved Karbala. Feiringen av det islamske nyttår er ikke anerkjent som en islamsk ferie. Noen muslimer mener derfor at nyttårsfeiringen og tradisjoner knyttet til det er haraam.
Georgy Abashvili

**Georgy Abashvili** (; , *Georgiy Semyonovich Abashvili*) (født 8. januar 1910, død 26. september 1982) var en viseadmiral i  den sovjetiske marine.

Abashvili var en etnisk georgier, og ble født i Tbilisi, Georgia, som da lå under det russiske keiserdømmet. Han ble uteksaminert fra sjøkrigsskolen i Leningrad i 1931, og ble straks med i  Sovjetunionens baltiske flåte, hvor han tjenestegjorde i vinterkrigen og andre verdenskrig. I 1944 ble han leder for staben i den baltiske flåten, og fikk også kommando over en divisjon med Jagere, som spilte en rolle under frigjøringen av Leningrad. I 1953 var han med de sovjetiske skipene som besøkte Polen, og i 1954 var han med de som reiste til Finland. I løpet av Cubakrisen ble Abashvili viseøverstkommanderende under Issa Pliyev, og styrte den sovjetiske marinen som var stasjonert i Cuba (Operasjon Anadyr). Ifølge en uttalelse var han mot den umiddelbare bruken av makt i krisetidene. Han pensjonerte seg samme år, og døde etter et slag i Leningrad, 1982.

## Referanser
Nordsjö gasskraftverk

** Nordsjö ** (finsk: *Vuosaari*) ** gasskraftverk ** er et gasskraftverk i bydelen Nordsjö i Helsingfors, Finland. Det har en installert produksjonskapasitet på 520 MW fordelt på 2 (4+2) blokker / turbiner. Operatør er Helsingfors Energi.

Anlegget ble utbygd i 1987–1997. Brenselstypen er naturgass.

## Eksterne lenker
* Industcards – «Gas Turbine and Combined-Cycle Power Plants in Denmark and Finland»
Grandes Jorasses

**Grandes Jorasses** er et fjell med flere topper i Mont Blanc-massivet på grensa mellom Frankrike og Italia.

*Pointe Walker* er med 4208 moh den høyeste toppen, andre er *Pointe Whymper* (4184&nbsp;m), *Pointe Croz* (4110&nbsp;m), *Pointe Elena* (4045&nbsp;m) og *Pointe Margherita* (4065&nbsp;m). 

## Førstebestigning og normalrute
Normalruta går over den delvis bredekte sydsiden og har vanskelighetsgrad 3. Ruta ble første gang gått 24. juni 1865 av Edward Whymper og førerne Michel Croz, Christian Almer og F.&nbsp;Biner. Ekspedisjonen nådde ikke den høyeste toppen, men til den 24 meter lavere toppen som fikk navnet *Pointe Whymper*. Den høyeste toppen ble besteget tre år etter av Horace Walker, Melchior Anderegg, J.&nbsp;Jaun og J.&nbsp;Grange over sørvestflanken.

## Nordveggen
Grandes Jorasses er berømt for sin nesten loddrette nordvegg som reiser seg 1000 meter over Mer de Glace. Sammen med Matterhorn og Eigers nordvegger hørte den til «alpenes tre siste problemer» før Martin Meier og Rudolf Peters besteg veggen over Crozpilaren i 1935. Den direkte ruta til Pointe Walker over Walkerpilaren ble gått av Riccardo Cassin, L.&nbsp;Esposito og U.&nbsp;Tizzioni på tre dager i august 1938.

## Se også
* Alpenes store nordvegger

## Litteratur
* Helmut Dumler und Willi P. Burkhardt: *Viertausender der Alpen*. Bergverlag Rother, München 2001, ISBN 3-7633-7427-2.

## Eksterne lenker
*
Rauhalahti kraftverk

** Rauhalahti kraftverk ** er et kombinert kullkraftverk og oljekraftverk i Jyväskylä i landskapet Mellersta Finland i Finland. Det har en installert produksjonskapasitet på 360 MW fordelt på 2 blokker / turbiner. Operatør er Fortum. Anlegget har 50 ansatte.

Anlegget ble utbygd i 1986. Brenselstypen er opprinnelig kull, men anlegget har blitt ombygd til også å fyres med råolje, og hovedkokeren er omstilt til å kunne fyres med biomasse, nærmere bestemt trevirke (chips).

## Eksterne lenker
* Industcards – «Peat-Fired and Biomass Power Plants in Finland»
* OPET Network – «Rauhalahti Biomass CHP Plant».
Keljonlahti kraftverk

** Keljonlahti kraftverk ** er et varmekraftverk utenfor Jyväskylä i landskapet Mellersta Finland i Finland. Det har en installert produksjonskapasitet på 209 MW fordelt på 1 blokk / turbin. Operatør er Jyväskylän Energia.

Anlegget ble utbygd i 2008–2009. Brenselstypen er biomasse, nærmere bestemt torv og tremasse (chips).

## Eksterne lenker
* Industcards – «Peat-Fired and Biomass Power Plants in Finland»
Toppila kraftverk

** Toppila kraftverk ** er et varmekraftverk utenfor Uleåborg i Norra Österbotten i Finland. Det har en installert produksjonskapasitet på 190&nbsp;MW fordelt på 2 blokker / turbiner. Operatør er Oulun Energia.

Anlegget ble utbygd i 1977–1995. Brenselstypen er biomasse, nærmere bestemt torv og tremasse (chips).

## Eksterne lenker
* 
* Industcards – «Peat-Fired and Biomass Power Plants in Finland»
Nokia gasskraftverk

** Nokia gasskraftverk ** er et gasskraftverk i Nokia i Finland. Det har en installert produksjonskapasitet på 70 MW fordelt på 1+1 blokker / turbiner. Operatør er Nokian Lämpövoima.

Anlegget ble utbygd i 1997. Brenselstypen er naturgass.

## Eksterne lenker
* Industcards – «Gas Turbine and Combined-Cycle Power Plants in Denmark & Finland»
Ingå kraftverk

** Ingå kraftverk ** er et kullkraftverk kombinert med oljekraftverk utenfor Ingå i landskapet Nyland i Finland. Det har en installert produksjonskapasitet på 1064 MW fordelt på fire blokker/turbiner. Operatør er Fortum.

Anlegget ble utbygd i 1974–1978. Brenselstypen er kull og olje.

## Eksterne lenker
* Industcards – «Coal-Fired Plants in Finland»
Kristinestad kraftverk

**Kristinestad kraftverk** er et kullkraftverk kombinert med oljekraftverk utenfor Kristinestad (Kristiinakaupunki) i landskapet Österbotten i Finland. Det har en installert produksjonskapasitet på 485 MW fordelt på 2 blokker/turbiner. Operatør er Pohjolan Voima.

Anlegget ble utbygd i 1974&ndash;1983. Brenselstypen er kull (265 MW) og olje (220 MW).

De totale CO2-utslippene i 2008 var ca. 541&nbsp;500 tonn, mens det samme årets kvote var 350&nbsp;900 tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Coal-Fired Plants in Finland»
Vasklot kraftverk

**Vasklot** (finsk: *Vaskiluoto*) ** kraftverk enhet 2 og 3 ** er et kullkraftverk kombinert med oljekraftverk i Vasa i Finland. Det har en installert produksjonskapasitet på 399 MW fordelt på 2 blokker / turbiner. Operatør er Vaskiluodon Voima.

Anlegget fikk en etterhvert nedlagt turbin installert første gang i 1958, mens dagens anlegg ble utbygd i 1972–1982. Brenselstypen er kull og tungolje.

De totale CO<sub>2</sub>-utslippene i 2008 var ca.  tonn, mens det samme årets kvote var 0,605 mill tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Coal-Fired Plants in Finland»
Nådendal kraftverk

** Nådendal kraftverk ** er et kullkraftverk kombinert med oljekraftverk utenfor Nådendal (Naantali) i fylket Västra Finlands län i Finland. Det har en installert produksjonskapasitet på 366 MW fordelt på 3 blokker / turbiner. Operatør er Fortum.

Anlegget ble utbygd i 1960–1972. Brenselstypen er kull, olje, raffinerigass og biomasse.

De totale CO2-utslippene i 2008 var ca.  tonn, mens det samme årets kvote var 1,1835 mill. tonn.

## Se også
* Liste over verdens største kullkraftverk

## Referanser


## Eksterne lenker
* Industcards – «Coal-Fired Plants in Finland»
Believe… My Friend (album)

**Believe... My Friend** er det andre albumet fra det tyske bandet End of Green.

Albumet ble først utgitt av Subzero i 1998 og senere av Silverdust Records i 2002.

## Sporliste
# «Civ» – 2:20
# «Eternity» – 4:26
# «Noise Breath» – 4:54
# «My Friend» – 4:28
# «Fallen Angel» – 5:57
# «My Way» – 2:57
# «I'm Waiting» – 6:09
# «Downfall» – 4:46
# «Weak» – 3:16
# «Believe...» – 6:51
# «I Don't» (bonusspor) – 3:39

* Produsert av Ecki Erlenbusch i Subzero Studio, Backnang

## Eksterne lenker
* 
* Offisiell nettside
Hanaholmen kraftverk

** Hanaholmen ** (finsk: *Hanasaari*) **kraftverk** er et kullkraftverk og oljekraftverk på *Sörnäs* nær sentrum av Helsingfors i Finland. Det har en installert produksjonskapasitet på 228 MW fordelt på 2 blokker/turbiner. Operatør er Helsingfors Energi.  

Anlegget ble utbygd i 1974&ndash;1976. Brensel er kull og olje. Kraftverket er under nedbygging, og området planlegges utnyttet til boligformål etter 2013. Et nytt kraftverk basert på treenergi planlegges i bydelen Nordsjö. 

## Referanser


## Eksterne lenker
* Industcards – «Coal-Fired Plants in Finland»
Mussalo kullkraftverk

**Mussalo kullkraftverk** er et kullkraftverk i landskapet Kymmenedalen i Finland. Det har en installert produksjonskapasitet på 241 MW fordelt på 2 blokker / turbiner. Operatør er Pohjolan Voima.

Anlegget ble utbygd i 1963&ndash;1994. Brenselstypen er kull.

## Eksterne lenker
* Industcards – «Coal-Fired Plants in Finland»
Sundholmen kullkraftverk

** Sundholmen ** (finsk: *Salmisaari*) ** kullkraftverk ** er et kullkraftverk i Kampmalmen bydel i Helsingfors, Finland. Det har en installert produksjonskapasitet på 170 MW fordelt på 1 blokk / turbin. Operatør er Helsingfors Energi.

Anlegget ble utbygd i 1984. Brenselstypen er kull.

## Eksterne lenker
* Industcards – «Coal-Fired Plants in Finland»
Killers

**Killers** har flere betydninger:

;Musikk
*Killers (Iron Maiden-album), album med bandet Iron Maiden
*Killers (Kiss-album), album med bandet Kiss
*Killers (band), et band med Paul Di'Anno
*The Killers, amerikansk rockeband

;Film
* Killers (2000 film)
* Killers (2003 film)
* The Killers (1946 film)
* The Killers (1956 film)
* The Killers (1984 film)
* Drapsmenn, film fra 1964 med originaltittel *The Killers*
Sjelesørger

En **sjelesørger** er en person som utøver kristen omsorg for andre menneskers sjelelige behov og drømmer. Selv om ordet ikke finnes direkte i Bibelen, tales det mye om å hjelpe medmennesker som sliter og vise omsorg for sjelen.

I Norge er det instituttet for sjelesorg – som er tett knyttet til den norske kirke – som driver med undervisning og forskning innen utføring av sjelesorg. 

En kjent sjelesørger er Billy Graham, som har vært sjelesørger for en lang rekke amerikanske presidenter. En sjelesørger jobber vanligvis som psykolog, prest eller lege og har utdannelse innen psykologi og teologi.
Musikkåret 1910

## Begivenheter
* 12. oktober: den blivende revykongen Ernst Rolf gjør sine første plateinnpillinger. Dette var de første av 851 gjennom hans karriere.

## Fødsler

*23. januar – Django Reinhardt, belgisk-fransk jazzgitarist (død 1953)
*16. februar – Börje Larsson, svensk regissør, manusforfatter, sangtekstforfatter og skuespiller.
*19. februar – Sten Frykberg, svensk dirigent og komponist.
*6. mars – Arthur Österwall, svensk orkesterleder, komponist, vokalist og musiker (kontrabass).
*20. mars – Greta Bjerke, svensk sangerinne og skuespiller.
*26. april – Erland von Kog, svensk komponist.
*8. mai – Mary Lou Williams, amerikansk jazzpianist og komponist (død )
*19. mai – Helge Hagerman, svensk skuespiller, visesanger, regissør, og produsent.
*23. mai – Artie Shaw, amerikansk klarinettist og orkesterleder (død )
*1. juni – Leonard Landgren, svensk komponist, musiker (trumpet, piano, trekkspill) og kapellmester.
*14. juni – Harry Brandelius, svensk vise- og populærsanger (død )
*15. juli – Ronald Binge, britisk komponist og tekstforfatter.
*14. september – Lasse Dahlqvist, svensk komponist, visesanger og skuespiller (død )
*10. desember – Tore Westlund, svensk musiker (klarinett og saksofon).
*15. desember – John H. Hammond, amerikansk musikkprodusent på plateselskapet CBS (død )

## Døde
*26. april – Bjørnstjerne Bjørnson, norsk forfatter som skrev teksten til *Ja vi elsker*
*21. juli – Johan Selmer, norsk komponist.

## Referanser


## Eksterne lenker
*
Solregn

***Solregn*** er ei plate som ble utgitt av Åge Aleksandersen i 1989. Platen solgte 160&nbsp;000 eksemplarer.

## Sporliste
# «Dekksguten» (Aleksandersen)
# «Blodsbrødre» (Aleksandersen)
# «Paradis på jord» (Aleksandersen)
# «Far og fedre» (Aleksandersen)
# «Hymne til de mørke soverom (onsdagsbilaget)» (Aleksandersen)
# «Hymne til de mørke soverom (lørdagsbilaget)» (Aleksandersen)
# «Rosalita» (Aleksandersen)
# «Så stod du der» (Afzelius, norsk tekst: Åge Aleksandersen)
# «Sang til månen» (Aleksandersen)
# «Fra sør til nord» (Aleksandersen)
# «Solregn» (Aleksandersen)

## Medvirkende
### Åge med Band
*Åge Aleksandersen - Sang, gitar, vokalist
*Gunnar Pedersen - Gitarer, kor
*Terje Tranaas - tangenter
*Rune Haukum - Bass, kor
*Tore Wildhauer - trommer, perkusjon
### Andre medvirkende
*Björn Afzelius – Vokalist, gitar
*Göran Bjørneby – Bodhrán
*Mari Boine – Vokalist
*Henning Kvitnes – Vokalist
*Hasse Olsson - keyboard, orgel, synth
*Mats Glenngård – Fiolinist
*Rune Hauge – Kor
*Torleif Iversen – Kor
*Dag Westling – Fløyte
*Sven Aarflot – Fløyte
*Morten Krogvold - fotograf
*Esther Larsen - ?
*Erling Berg - coverdesign
*Alar Suurna - tekniker
*Bjørn Bostrøm - tekniker

## Eksterne lenker
*
Torgny Fjeldskaar

**Torgny Fjeldskaar** (født 1976) er en norsk industridesigner som har arbeidet som fra 2008 driver et uavhengig designselskap som blant annet har laget produkter i moderne materialer som karbonfiber.

Fjeldskaar er oppvokst i Larvik. Han er sivilingeniør i produktutvikling fra NTNU og har en mastergrad i transportdesign fra Elisava Escuela de Diseño i Barcelona. Han var erasmus-student i München. Mellom 2004 og 2007 underviste han i transportdesign ved samme universitet i Barcelona.

Han var juniordesigner hos Mazda 2002–03, og deretter designsjef hos den amerikanske sykkelprodusenten Cannondale fram til 2009. Her designet han blant annet en futuristisk sammenleggbar sykkel som fikk oppmerksomhet i verdenspressen. I 2006 ble han global direktør for produktdesign. Han var sentral i å utvikle sykkelen som Tadej Pogacar vant Tour de France med i 2020 og 2021. Han var designer ved BMW fra 2010 til 2014. For sykkelprodusenten BMC var han sjefdesigner 2014–19. For dem designet han i 2016 sykkelen Roadmachine.

Fjeldskaar ble i 2009 tildelt Norsk Forms pris til unge formgivere 2009.
## Referanser
Sverdrupisen

**Sverdrupisen** er en isbre på Nordaustlandet, Svalbard. Sverdrupsisen er den nordlige delen av Vestfonna og strekker seg inn på Laponiahalvøya, nord på  Gustav V Land.

Sverdrupisen har sitt navn etter den norske oseanografen og meteorologen  Harald Ulrik Sverdrup.

## Referanser
Eldorado (album)

***Eldorado*** er ei plate utgitt av Åge Aleksandersen i 1986. Platen solgte 260&nbsp;000 eksemplarer.

## Sporliste
# «Eldorado» (Aleksandersen)
# «Bedre enn de fleste» (Aleksandersen)
# «Tro, håp og kjærlighet» (Aleksandersen)
# «19 år» (Aleksandersen)
# «Til en venn» (Aleksandersen)
# «Mitt land, mitt land» (Aleksandersen)
# «Arbeidsledighet» (Aleksandersen)
# «Bare sei det du» (Aleksandersen)
# «Voggevise» (Aleksandersen)
# «Fra en mann» (Aleksandersen)

## Musikere
### Åge Aleksandersen og Sambandet
*Åge Aleksandersen – vokal, gitar
*Bill Booth – fele, mandolin
*Bjørn Røstad – saksofon
*Terje Tranaas – Keyboard, arrangementer
*Gunnar Pedersen – gitar
*Tor Evensen – bass
*Carl Haakon Waadeland – trommer, perkusjon, klokkespill, arrangementer, blås
*Knut Stensholm - perkusjon, trommer
### Medvirkede
*Ivar Gafseth – trekkspill, arrangement, strykere
*Bjarne Brøndbo – vokal
*Cato Sanden – gitar
*Tove Karoline Knutsen – vokal
*Roger Valstad - mix, tekniker
*Erling Berg - coverdesign
*PAG - mastering
*Arne Nordtømme - fotograf
*Mitsuo Shishido - fotograf
*Roar Øhlander - fotograf

ġ
Klasse 10 B

***Klasse 10 B*** var en norsk dokumentarserie på 10 episoder produsert av Strix Television, som ble sendt første gang på NRK1 våren 2010. Konseptet for serien var å sette inn noen av Norges dyktigste pedagoger på en svakt presterende skoleklasse, og søke å løfte denne til en av de beste klassene i landet. I løpet av vårsemesteret ble klasse 10b ved Sten-Tærud skole i Skedsmo kommune fulgt opp av ni håndplukkede lærere.

Serien bygde på et svensk konsept, *Klass 9a*.  Premieren hadde 536 000 seere.

I 2016 la Utdanningsdirektoratet ut klipp fra episodene på sine nettsider knyttet til temaene elevinvolvering, læringskultur og engasjement, relasjon og mestring og variert undervisning. De la også ut "Seks år senere"-intervjuer med tre elever som så tilbake på tiden filmkameraene fulgte dem gjennom skoledagen.

## Lærerne

## Elevene

## Priser

Serien vant våren 2010 Gullruten i klassen beste nye programserie.  Serien var dessuten nominert i klassen beste reality.

## Referanser


## Eksterne lenker
*
Rossianidae

* *[[Goereilla baumanni]]*
* *[[Rossiana montana]]*

**Rossianidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. Familien omfatter bare to arter fra det vestlige Nord-Amerika.

## Utseende
Larven kan kjennes på at den har grov skulptur på hode og pronotum.

## Levevis
Larvene lever i fjellbekker og bygger et sylindrisk larvehus av grus holdt sammen med silke.
Mandiblene (overkjevene) er tannete og har en kvast av børster midt på.

## Utbredelse
Det to artene finnes bare i Rocky Mountains. Begge to er sjeldne og regnes som mulig truede arter.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Limnephiloidea
******* Familien Rossianidae Gall, 1996
******** *[[Goereilla baumanni]]* Denning, 1968
******** *[[Rossiana montana]]* Denning, 1953

## Kilder

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
* Bildegalleri (larver)
Pisuliidae

* *[[Pisulia]]*
* *[[Silvatares]]*

**Pisuliidae** er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i. Familien finnes bare i Afrika.

## Utseende

## Levevis

## Utbredelse
Familien er utbredt i Afrika sør for Sahara, inkludert Madagaskar og Komorene.

## Systematisk inndeling

* **[[Ekte insekter]]** (Ectognatha)
** **[[Vingede insekter]]** (Pterygota)
*** **[[Holometabole insekter]]** (Holometabola, «insekter med fullstendig forvandling»)
**** **[[Vårfluer]]** (Trichoptera)
***** Gruppen Integripalpia
****** Overfamilien Phryganeoidea
******* Familien Pisuliidae Ross, 1967
******** Slekten *[[Pisulia]]* Marlier, 1943 – 7 arter
******** Slekten *[[Silvatares]]* Navás, 1931 (= *[[Dyschimus]]* Barnard, 1934) - 10 arter

## Kilder
* Johanson, K.A. og Mary, N. (2009) Description of three new caddisfly species from Mayotte Island, Comoro Archipelago (Insecta, Trichoptera). Zootaxa 2089: 1-9. http://mapress.com/zootaxa/2009/f/zt02089p009.pdf

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life - Vårfluer - engelskspråklig. Med fine bilder.
* Sjekkliste over verdens vårfluer
Jimmy Stewart (racerfører)

**James Robert «Jimmy» Stewart** (født 6. mars 1931 i Milton, død 3. januar 2008) var en britisk racerfører og eldre bror til racerføreren Jackie Stewart. Stewart deltok i ett Formel 1-løp, Storbritannias Grand Prix i 1953, hvor han kvalifiserte seg til femte startposisjon, men måtte senere bryte løpet.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser